钦定古今图书集成/明伦汇编/皇极典/第204卷 > 《贺肃宗即位上元宗表》颜真卿
## 钦定古今图书集成/明伦汇编/皇极典/第204卷 > 《贺肃宗即位上元宗表》颜真卿

臣真卿言：“六月二十七日，伏承贼陷潼关，驾幸蜀郡。
李光弼、郭子仪等正围博陵郡，收兵入土门。王师既
还，百姓震恐，忧惶危惧，若无所归。臣不胜悲愤之深。
遂遣脚力人张云子间道上表，犹恐不达，又差招讨
判官、信都郡武邑县主簿李诜相继间行。诜及云子，
前后并到灵武郡。奉皇帝七月十二敕，伏承陛下命”
皇太子践祚改元，皇帝上陛下尊号曰“上皇天帝。”臣
及官吏僧道耆寿百姓等，蹈舞抃跃，不胜感咽。其张
云《子回》，皇帝授臣工部尚书、兼御史大夫；其李诜回，
又授臣银青光禄大夫。顾以庸微，预叨宠命。道路隔
绝，辞让无由，进退失图，伏增惶惧。窃以逆贼安禄山，
孤负圣恩，凭临㝢县，祸盈恶稔，尚稽天诛。今皇帝抚
军，苍生贾勇。丰镐河洛，指期可平。伏愿陛下垂拱颐
神，以睹廓清之庆。臣官守有限，不获随例阙庭。无任
恳款悲恋之至。